ଭବାନୀ ପ୍ରସାଦ ରାୟ

ଭବାନୀ ପ୍ରସାଦ ରାୟ (‘ଫେଲୁ ଭାଇ’ ଭାବରେ ମଧ୍ୟ ପରିଚିତ) ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି । ସେ ମଧ୍ୟ କେରଳ ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

 ଶିକ୍ଷା ଓ ପେଶା 
ଜଷ୍ଟିସ୍‌ ରାୟ ୨ ମାର୍ଚ୍ଚ ୧୯୫୫ ରେ ଜଗତସିଂହପୁର ଜିଲ୍ଲାର ବିରିଡ଼ି ବ୍ଳକ ଅଧିନ ଶିବପୁର ଗାଁରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତା ଥିଲେ ଶରତ କୁମାର ରାୟ ଏବଂ ମାତା ଅର୍ଣ୍ଣପୂର୍ଣ୍ଣା ରାୟ । ସେ ତାଙ୍କ ମାଧ୍ୟମିକ ଶିକ୍ଷା ବ୍ରହ୍ମପୁରର ‘କ୍ଵିନ୍‌ ଅଫ୍‌ ଦ ମିଶନ୍‌ସ୍‌ ହାଇସ୍‌ ସ୍କୁଲ୍‌’ରୁ ସମାପ୍ତ କଲେ ଏବଂ କଲେଜ୍‌ ଶିକ୍ଷା ଭୁବନେଶ୍ଵରର ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟ ଏବଂ କେନ୍ଦ୍ରପଡ଼ାର ‘କେନ୍ଦ୍ରପଡ଼ା କଲେଜ୍‌’ରେ ଅଧ୍ୟୟନ କଲେ । ସେ ଉତ୍କଳ ବିଶ୍ୱବିଦ୍ୟାଳୟ ଆଇନ କଲେଜ୍‌, ଭୁବନେଶ୍ୱରରୁ ଏଲ୍‌.ଏଲ୍‌.ବି. ଡିଗ୍ରୀ ଅର୍ଜନ କଲେ । ସେ ୧୯୭୯ ମସିହା ଜାନୁଆରି ମାସରୁ ଆଇନ ବ୍ୟବସୟ ଆରମ୍ଭ କଲେ ଏବଂ ସଂବିଧାନ ଆଇନ, ଫୌଜଦାରୀ ଆଇନ, ଦିୱାନୀ ଆଇନ ଏବଂ କର ଆଇନ କ୍ଷେତ୍ରରେ ଏକ କୁଶଳ ଆଇନଜ୍ଞ ଭାବରେ ମକଦ୍ଦମା ପରିଚାଳନା କଲେ । ୯୦ ଦଶକରେ ସେ ବାଣିଜ୍ୟ କର ଅତିରିକ୍ତ ସ୍ଥାୟୀ କଉନସେଲ୍‌ ପଦବୀରେ ନିଯୁକ୍ତ ହୋଇ ୩ ବର୍ଷ ପର୍ଯ୍ୟନ୍ତ ଏହି ଦାୟିତ୍ୱ ନିର୍ବାହ କଲେ ।

୭ ନଭେମ୍ବର ୨୦୦୭ ରେ ଓଡିଶା ଉଚ୍ଚ ନ୍ୟାୟାଳୟର ଅତିରିକ୍ତ ନ୍ୟାୟାଧୀଶ ଭାବରେ ଶପଥ ଗ୍ରହଣ କରିଥିଲେ । ସେ ଓଡିଶା ଉଚ୍ଚ ନ୍ୟାୟାଳୟର ନ୍ୟାୟାଧୀଶ ଭାବେ ୦୭-୧୧-୨୦୦୭ ରୁ ୨୭-୧୦-୨୦୧୦ ପର୍ଯନ୍ତ କାର୍ଯ୍ୟ ନିର୍ବାହ କରିବା ପରେ କେରଳ ଉଚ୍ଚ ନ୍ୟାୟାଳୟକୁ ବଦଳି ହୋଇ ସେଠାରେ ୨୭-୧୦-୨୦୧୦ରେ ଯୋଗ ଦେଲେ । ପରେ ଜଷ୍ଟିସ୍ ରାୟ ଓଡ଼ିଶା ଉଚ୍ଚ ନ୍ୟାୟାଳୟକୁ ଫେରି ୧୯.୦୩.୨୦୧୪ ରୁ ୨୧.୦୪.୨୦୧୬ ପର୍ଯ୍ୟନ୍ତ କାର୍ଯ୍ୟ ନିର୍ବାହ କରି ମାତ୍ର ୬୧ ବର୍ଷ ବୟସରେ ୨୧।୦୪।୨୦୧୬ରେ ମୃତ୍ୟୁ ବରଣ କରିଥିଲେ ।

 ଆଧାର 

ଶ୍ରେଣୀ:୧୯୫୫ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:କେରଳ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି